Rikunarita-ORG/Wikinium huggingface dataset:
# જૂન ૨

**૨ જૂન**નો દિવસ ગ્રેગોરીયન પંચાંગ મુજબ વર્ષનો ૧૫૩મો (લિપ વર્ષ દરમ્યાન ૧૫૪મો) દિવસ છે. આ દિવસ પછી વર્ષ પુરું થવામાં ૨૧૨ દિવસ બાકી રહે છે.

## મહત્વની ઘટનાઓ

* ૧૮૯૬ – ગુગ્લિએલ્મો માર્કોનીએ તેના વાયરલેસ ટેલિગ્રાફ માટે પેટન્ટ માટે અરજી કરી.
* ૧૯૦૯ – આલ્ફ્રેડ ડેકિન ત્રીજી વખત ઓસ્ટ્રેલિયાના વડા પ્રધાન બન્યા.
* ૧૯૧૦ – રોલ્સ રોયસ લિમિટેડના સહ-સ્થાપક ચાર્લ્સ રોલ્સ વિમાન દ્વારા ઇંગ્લિશ ચેનલનું નોન સ્ટોપ ડબલ ક્રોસિંગ બનાવનાર પ્રથમ વ્યક્તિ બન્યા છે.
* ૧૯૫૩ – એલિઝાબેથ દ્વિતીયની લંડનના વેસ્ટમિન્સ્ટર એબીમાં તાજપોશી કરવામાં આવી.
* ૧૯૫૫ – સોવિયેત યુનિયન અને યુગોસ્લાવિયાએ બેલગ્રેડ ઘોષણાપત્ર પર હસ્તાક્ષર કરી ૧૯૪૮થી વણસેલા પારસ્પરિક સંબંધોને ફરી શરૂ કર્યા.
* ૧૯૬૪ – પેલેસ્ટાઈન મુક્તિ સંગઠન Palestine Liberation Organizationની રચના કરવામાં આવી.
* ૧૯૯૯ – "ભૂતાન પ્રસારણ સેવા" દ્વારા ભૂતાનમાં પ્રથમ વખત ટેલિવિઝન પ્રસારણ કરાયું.
* ૨૦૦૩ – યુરોપે અન્ય ગ્રહ, મંગળ, ની પ્રથમ યાત્રા શરૂ કરી. 'કઝાખસ્તાન'નાં 'બૈકાનુર' અવકાશ મથકેથી 'યુરોપિયન અવકાશ સંસ્થા'નાં "માર્સ એક્સપ્રેસ" નામક યાનનું પ્રક્ષેપણ કરાયું.
* ૨૦૧૪ – તેલંગાણા સત્તાવાર રીતે ભારતનું ૨૯મું રાજ્ય બન્યું, જે ઉત્તર-પશ્ચિમ આંધ્ર પ્રદેશના દસ જિલ્લાઓમાંથી રચાયું છે.

## જન્મ

* ૧૯૨૯ – ચીમનલાલ ત્રિવેદી, ગુજરાતી ભાષાના વિવેચક અને સંપાદક (અ. ૨૦૧૫)
* ૧૯૪૩ – ઇલીયારાજા (Ilaiyaraaja), ભારતીય સંગીતકાર
* ૧૯૪૩ – દિવાળીબેન ભીલ ગુજરાતની કોયલ તરીકે જાણીતા લોકગાયિકા અને પાર્શ્વગાયિકા (અ. ૨૦૧૬)
* ૧૯૫૪ – માનસિંહ પટેલ, ગુજરાતના રાજકારણી અને સામાજિક કાર્યકર
* ૧૯૫૫ – નંદન નિલેકણી, (Nandan Nilekani), ભારતીય ઉદ્યોગસાહસિક અને ઇન્ફોસિસના સહ-સ્થાપક
* ૧૯૫૬ – મણિરત્નમ (Mani Ratnam), ભારતીય ફિલ્મ દિગ્દર્શક, નિર્માતા અને પટકથા લેખક
* ૧૯૮૬ – સોનાક્ષી સિંહા, ભારતીય અભિનેત્રી અને મૉડેલ

## અવસાન

* ૧૮૮૧ – જે. વી. એસ. ટેલર, સ્કોટિશ ખ્રિસ્તી મિશનરી અને ગુજરાતી લેખક (જ. ૧૮૨૦)
* ૧૯૮૮ – રાજ કપૂર, ભારતીય ફિલ્મ અભિનેતા, નિર્માતા અને હિન્દી સિનેમાના નિર્દેશક (જ. ૧૯૨૪)
* ૧૯૯૦ – શ્રીરામ શર્મા આચાર્ય, અખિલ વિશ્વ ગાયત્રી પરિવારના સ્થાપક
* ૨૦૦૪ – શ્રીકાંત જિચકર, ભારતીય સનદી અધિકારી અને દેશના સૌથી યુવા ધારાસભ્ય (૨૬ વર્ષ), દેશના સૌથી વધુ પદવીઓ ધરાવનાર વ્યક્તિ (જ. ૧૯૫૪)
* ૨૦૧૫ – ઈરવિન રોઝ, ૨૦૦૪નું રસાયણશાસ્ત્રનો નોબલ પુરસ્કાર જીતનાર અમેરિકન જીવવિજ્ઞાની (જ. ૧૯૨૬)

## તહેવારો અને ઉજવણીઓ

* તેલંગાણા સ્થાપના દિવસ

## બાહ્ય કડીઓ

* બી.બી.સી.(BBC): આજનો દિવસ

---
# નૌરુ

| નૌરુ ગણતંત્ર Repubrikin Naoero નૌરુ |
| --- |
|
ધ્વજ

રાજચિહ્ન

 |
| **સૂત્ર:**"God's will first" "ભગવાનની ઈચ્છાઓ પ્રથમ" |
| **રાષ્ટ્રગીત:Nauru Bwiema* "નૌરુ, અમારી માતૃભુમી |
|  |
| રાજધાની | યૅરેન ﻿ / ﻿ |
| સૌથી મોટું શહેર | મેનેંગ |
| અધિકૃત ભાષાઓ | નૌરુઅન |
| અન્ય ભાષા | અંગ્રેજી |
| લોકોની ઓળખ | નૌરુઅન |
| નેતાઓ |
|  |
| • રાષ્ટ્રપતિ  | બૅરોન વાકા |
| • સંસદાધ્યક્ષ  | સાયરિલ બુરામન |
|  |
| સંસદ | નૌરુઅન સંસદ |
| સ્વતંત્રતા |
|  |
| • યુનાઈટેડ કિંગ્ડમ, ઓસ્ટ્રેલિયા અને ન્યુઝીલૅન્ડ થી  | 31 જાન્યુઆરી 1968 |
|  |
| વિસ્તાર |
| • કુલ | 21 km2 (8.1 sq mi) |
| • જળ (%) | 0.57 |
| વસ્તી |
| • ઓક્ટોબર 2011 વસ્તી ગણતરી | 10,084 |
| • ગીચતા | 480/km2 (1,243.2/sq mi) |
| GDP (PPP) | 2017 અંદાજીત |
| • કુલ | $160 મિલિયન |
| • Per capita | $12,052 |
| GDP (nominal) | 2017 અંદાજીત |
| • કુલ | $114 મિલિયન |
| • Per capita | $8,570 |
| ચલણ | ઓસ્ટેલીયન ડાૅલર |
| સમય વિસ્તાર | UTC+12 |
| વાહન દિશા | ડાબી બાજુ |
| ટેલિફોન કોડ | +674 |
| ઇન્ટરનેટ ડોમેઇન (TLD) | .nr |

**નૌરુ**, પ્રશાંત મહાસાગર માં આવેલો એક ટાપુ દેશ છે, જે વિશ્વના સૌથી નાના દેશો પૈકીનો એક ગણાય છે. પહેલા આ દેશ **પ્લિઝન્ટ ટાપુ** ના નામે ઓલખાતો હતો. *યેરેન* અહીંનું પાટનગર છે. આ દેશમાં ઓસ્ટ્રેલિયન ડૉલરનું ચલણ છે. આ દેશ ૩૧મી જાન્યુઆરી, ૧૯૬૮ના રોજ સ્વતંત્ર થયો હતો. નૌરુ પ્રશાંત મહાસાગરના દક્ષિણ ભાગમાં આવેલા ટાપુઓ વડે બનેલો છે, તે માત્ર ૨૧ ચોરસ કિલોમીટર (૮.૧ ચોરસ માઈલ) જેટલો વિસ્તાર ધરાવે છે. અહીંની વસ્તી અગીયાર હજાર જેટલી છે, વેટિકન સીટી પછી સૌથી ઓછી વસ્તી ધરાવતો આ બીજા નંબરનો દેશ છે. વિસ્તારની દ્રષ્ટિએ આ વિશ્વનો ત્રીજો સૌથી નાનો દેશ છે.

આ ટચૂકડા દેશની આર્થિક પરિસ્થિતિનો મદાર દરિયાઈ સજીવસૃષ્ટિ પર રહેલો છે, આ ઉપરાંત જંગલની પેદાશોની નિકાસ કરીને પણ તેમાંથી લોકો આવક પ્રાપ્ત કરે છે.

 નૌરુ સંસદભવન
## ઈતિહાસ

 નૌરુઅન યોદ્ધા
નૌરુમાં મનુષ્યોનો સૌપ્રથમ પ્રવેશ લગભગ 3000 વર્ષ પહેલા થયો હોવાનું મનાય છે. પ્રથમ વિશ્વયુદ્ધ બાદ નૌરુ પર જર્મન સામ્રાજ્યએ કબજો કર્યો હતો, પરંતુ દ્વિતિય વિશ્વયુદ્ધ દરમિયાન જાપાની સેનાએ નૌરુ પર અધિકાર જમાવ્યો'તો. વિશ્વયુદ્ધની સમાપ્તી બાદ નૌરુ **સંયુક્ત રાષ્ટ્ર**ના વાલીપણાં હેઠલ આવ્યુ અને 1968માં પુર્ણ સ્વતંત્રતા હાંસલ કરી. **જોન ફર્ન** નામને વ્હેલ માછલીનો શિકારી 1798માં નૌરુની ધરતી પર પગ મુકનાર પ્રથમ વિદેશી વ્યક્તિ હતો.

## સંદર્ભ યાદી
# જે. બી. વોટસન

| જે. બી. વોટસન |
| --- |
|  |
| જન્મની વિગત | જ્હોન બ્રૉડ્સ વૉટસન (1878-01-09)૯ જાન્યુઆરી ૧૮૭૮ ટ્રાવેલર્સ રેસ્ટ, સાઉથ કેરોલિના, ગ્રીન વિલે |
| મૃત્યુ | સપ્ટેમ્બર ૨૫, ૧૯૫૮(૧૯૫૮-૦૯-૨૫) (ઉંમર 80) વૂડબરી, કનેક્ટીકટ |
| રાષ્ટ્રીયતા | અમેરિકન |
| **વૈજ્ઞાનિક કારકિર્દી** |
| ક્ષેત્ર | મનોવિજ્ઞાન |
| ડોક્ટરલ સલાહકાર | જેમ્સ રૉનાલ્ડ એન્જલ |
| પ્રભાવ | ઇવાન પાવલોવ |
| પ્રભાવિત | લિયૉનાર્ડ બ્લૂમફિલ્ડ |
|  |

**જે.બી. વોટસન** (પુરુ નામ: જ્હોન બ્રૉડ્સ વૉટસન) (૯ જાન્યુઆરી ૧૮૭૮ – ૨૫ સપ્ટેમ્બર ૧૯૫૮) અમેરિકન મનોવૈજ્ઞાનિક હતા, કે જેઓ મનોવિજ્ઞાનના ઇતિહાસમાં વર્તનવાદના સ્થાપક અને પ્રખર હિમાયતી તરીકે જાણીતા છે. આત્મા, મન તેમજ ચેતનાના વિજ્ઞાન તરીકે ઓળખાતા મનોવિજ્ઞાનને તેમણે વર્તનના વિજ્ઞાન તરીકે ઓળખાવ્યું હતું.

## જીવન

વૉટસનનો જન્મ ૯ જાન્યુઆરી ૧૮૭૮ના રોજ સાઉથ કેરોલિના (ગ્રીનવિલે) ટ્રાવેલર્સ રેસ્ટ શહેરમાં થયો હતો. વૉટસનની માતા એમા ધર્મિષ્ઠ, ઉદ્યમી, કુટુંબપરાયણ ગૃહિણી હતાં, જ્યારે વૉટસનના પિતા પિકન્સ વૉટસન વ્યસની, પ્રમાદી અને ખરાબ સોબતવાળા હતા. સ્વભાવગત અંતરને કારણે તેમનાં માતાપિતા વચ્ચે અણબનાવ ચાલ્યા કરતો અને પિતા ઘર છોડીને ઘણી વાર જતા રહેતા, તેથી તેમને આર્થિક તંગીનો અનુભવ કરવો પડતો હતો. ગ્રીનવિલે પાસેના નાનકડા ખેતરની ઊપજ પર તેમના સમગ્ર પરિવારનો નિભાવ થતો હતો. પિતા પિકન્સ વૉટસન પોતાનુ સુથારીકામ અને માકન-ચણતરનું કામ પુત્ર વૉટસનને સાથે રાખીને કરતા હતા.

વૉટસને ગ્રીનવિલેની નાનકડા પરગણા જેવી પ્રાથમિક શાળામાં પ્રારંભિક શિક્ષણ લીધું હતું. કુટુંબના પ્રતિકૂળ વાતાવરણને કારણે વૉટસનનો શાળાકિય અભ્યાસ એકંદરે નબળો રહ્યો હતો. ૧૮૯૪માં સોળ વયે તેમણે ફરમન યુનિવર્સિટીમાં પ્રવેશ મેળવ્યો, જ્યાં તેમણે મનોવિજ્ઞાન ક્ષેત્રે રસ લેવા માંડ્યો. ૧૮૯૭માં તેમણે બી.એ.ની અને ૧૮૯૯માં એમ.એ.ની ડિગ્રી મેળવી. ૧૯૦૩માં તેમણે શિકાગો યુનિવર્સિટીમાંથી પીચ.ડીની ડિગ્રી મેળવી હતી, અને ત્યાં જ તેમણે ૧૯૦૮ સુધી મદદનીશ સંશોધક તરીકે કાર્ય કર્યું હતું.

૧૯૦૪માં તેમણે શિકાગો યુનિવર્સિટીની સ્નાતક કક્ષાની વિદ્યાર્થીની મેરી સાથે લગ્ન કર્યા હતા. ૧૯૨૦માં પ્રથમ પત્નીથી છૂટાછેડા લીધા બાદ તેમણે તે જ વર્ષે પોતાની પ્રેમિકા રોઝાલી આલ્બર્ટ રેનર સાથે લગ્ન કર્યા હતા.

## પ્રદાન

વૉટસને રચનાવાદ અને કાર્યવાદનો વિરોધ કર્યો અને જણાવ્યું કે મનોવિજ્ઞાનનું વિષયવસ્તુ મન કે ચેતના નહિ પણ વર્તન છે. તેમણે વર્તનવાદને એક નિશ્ચિત અને વ્યવસ્થિત સ્વરૂપ આપ્યું, પરિણામે તેઓ વર્તનવાદના પ્રણેતા તરીકે ઓળખાયા. તેમનો ઉદ્દેશ મનોવિજ્ઞાનને આત્મલક્ષી પ્રવાહથી દૂર લઈ જઈ વસ્તુલક્ષી પ્રવાહમાં મૂકવાનો તેમજ માનવવર્તનનો વૈજ્ઞાનિક અભ્યાસ કરી શકાય છે તે બાબત સમજાવવાનો હતો. વૉટસનનો પ્રથમ ગ્રંથ *ધ બિહેવિયર* ૧૯૧૪માં, બીજો ગ્રંથ *સાયકૉલોજી ફ્રૉમ ધ સ્ટેન્ડપૉઇન્ટ ઑફ્ બિહેવિયારિષ્ટ* ૧૯૧૯માં તથા *વૉટ ઇઝ બિહેવિયારિઝમ* ૧૯૨૬માં પ્રકાશિત થયા હતા. આ ગ્રંથો માનવજાતિના બૌદ્ધિક ઇતિહાસમાં ક્રાંતિકારી હોવાનું 'ન્યૂયૉર્ક ટાઇમ્સે' નોંધ્યું હતું

વૉટસને રજૂ કરેલા સિદ્ધાંતોમાં 'ઉદ્દીપક-પ્રતિક્રિયા'નો સિદ્ધાંત આધુનિક મનોવિજ્ઞાનમાં સંપૂર્ણ રીતે સ્વીકૃતિ પામ્યો નથી. માનવવર્તનના ઘડતરમાં વાતાવરણ પર તેમણે વધુ પાડતો ભાર મૂક્યો હતો, જેને આજે વંશાનુક્રમ સંબંધી થયેલા સંશોધનો પ્રમાણે પ્રમાણભૂત ગણવામાં આવતો નથી. આમ છતાં મનોવિજ્ઞાનને આત્મલક્ષી ન ગણતાં, તેને વસ્તુલક્ષી ભૂમિકાએ મૂકવાના તેમના કાર્યની પ્રશંસા થયેલ છે.

## સંદર્ભો

## પૂરક વાચન

* Watson, John B. (1913). "Psychology as the Behaviorist Views it". *Psychological Review*. **20**: 158–177.
# કણ્ણૂર જિલ્લો

**કણ્ણૂર જિલ્લો** ભારત દેશના દક્ષિણ ભાગમાં આવેલા કેરળ રાજ્યના ૧૪ જિલ્લા પૈકીનો એક જિલ્લો છે. કણ્ણૂર જિલ્લાનું મુખ્યાલય કણ્ણૂર નગર ખાતે આવેલું છે.

## આ પણ જુઓ

* અરાલમ વન્ય જીવ અભયારણ્ય‎

## બાહ્ય કડીઓ

* કણ્ણૂર જિલ્લાનું અધિકૃત વેબસાઇટ સંગ્રહિત ૨૦૦૯-૦૪-૨૭ ના રોજ વેબેક મશિન
* કેરળ રાજ્ય સરકારની વેબસાઇટ પર કણ્ણૂર વિશે માહિતી સંગ્રહિત ૨૦૦૫-૦૩-૦૯ ના રોજ વેબેક મશિન
* કણ્ણૂર વિશે માહિતી સંગ્રહિત ૨૦૦૮-૦૭-૦૧ ના રોજ વેબેક મશિન

 કણ્ણૂર જિલ્લામાં આવેલા કોટ્ટિયૂર મંદિર ખાતે ઉત્સવ